Kalle Lisberg

Karl Otto «Kalle» Lisberg (født 1950) er en norsk journalist, programredaktør, redaktør og direktør. Han har vært administrerende direktør i P4, TV3 og mediekonsernet Modern Times Group Norge. 

Lisberg er født i Harstad og oppvokst på Notodden i Telemark. Han er utdannet ved Norsk journalisthøgskole og fra Universitetet i Oslo. 

Han ble ansatt i NRK i 1975. Her arbeidet han blant annet som reporter i Ungdommens Radioavis, Dagsnytt og Flimra. I 1981 var han med på å planlegge og utvikle det opprinnelige NRK P2, som kom på lufta i 1984. I 1985/1986 var han redaksjonssjef og distriktssjef i NRK Østlandssendingen.

I 1982–1983 arbeidet han som informasjonssjef i Cappelens Forlag og i årene 1986–1990 som utvikler i Dagbladet i Avis-90-prosjektet, som blant annet lanserte LørdagsDagbladet. 

I 1990–1993 startet han og drev produksjonsselskapet Ingress-TV. I 1993 startet han radiostasjonen P4 sammen med sin kollega Svein Larsen.70 års omtale i Aftenposten 14. juni 2020 Han var programsjef i P4 fra 1993 til 1995 og direktør fra 2003 til 2014. Han var administrerende direktør i TV3 fra 1995 til 1998. I 2012 gikk han til stillingen som daglig leder i MTG Norge.

Lisberg var blant initiativtagerne til Seniorsaken. Han er også kjent som engasjert supporter i fotballklubben Stabæk.

 Referanser 

Kategori:Norske journalister
Kategori:Norske redaktører
Kategori:Norske direktører
Kategori:Norske radiojournalister
Kategori:NRK-ledere
Kategori:Personer fra Notodden kommune